Mar de Xapón

El Mar de Xapón ye un brazu del Océanu Pacíficu que s'estiende ente Xapón, al este, y el continente asiáticu, al oeste. Cubre aproximadamente un millón de km² de superficie.

 Carauterístiques físiques 
El mar ta arrodiáu poles islles xaponeses d'Hokkaido, Honshu y Kyushu y pola islla rusa de Sakhalin pol este, y pola península de Corea y la parte continental de Rusia pol oeste.

Ta conectáu con otros mares per aciu de cinco estrechos de poca fondura: l'estrechu de Tartaria ente Asia continental y Sakhalin; l'estrechu de La Pérouse ente les islles de Sakhalin y Hokkaido; l'estrechu de Tsugaru ente les islles d'Hokkaido y Honshu; l'estrechu de Kanmon ente les islles de Honshu y Kyushu; y l'estrechu de Corea ente la península de Corea y la islla de Kyushu. L'estrechu de Corea ta compuestu pola Canal Occidental y l'estrechu de Tsushima alredor de la islla Tsushima.

 Máxima fondura: 3.742 metros baxo'l nivel de la mar
 Fondura media: 1.752 metros
 Superficie: alredor de 978.000 km².

 Disputa sobro'l nome 

Tradicionalmente esta mar conocióse n'español y notres llingües como la mar de Xapón mundialmente, anque'l gobiernu de Corea ta en desalcuerdu cola denominación, prefiriendo l'alternativa de mar Oriental o mar del Este.

 Referencies 

 Enllaces esternos 

Xapón
Categoría:Océanu Pacíficu